ສະພາປະຊາຊົນ ແຂວງໄຊຍະບູລີ ລົງຕິດຕາມຊຸກຍູ້ການຈັດຕັ້ງປະຕິດບັດມະຕິກອງປະຊຸມສະໄໝສາມັນເທື່ອທີ 4
ສະພາປະຊາຊົນແຂວງໄຊຍະບູລີ ນໍາໂດຍທ່ານ ສົມມະນາ ປິ່ນທິບ ຮອງປະທານຄະນະກໍາມະການຍຸຕິທໍາ ແລະ ປ້ອງກັນຊາດ - ປ້ອງກັນຄວາມສະຫງົບ ພ້ອມດ້ວຍຄະນະ ໄດ້ລົງຕິດຕາມຊຸກຍູ້ການຈັດຕັ້ງປະຕິບັດມະຕິກອງປະຊຸມສະໄໝສາມັນ ເທື່ອທີ 4 ຂອງສະພາປະຊາຊົນແຂວງໄດ້ຮັບຮອງ ໃນລະຫວ່າງວັນທີ 14 – 18 ມິຖຸນາ 2018 ນີ້, ຢູ່ທີ່ອົງການໄອຍະການປະຊາຊົນແຂວງ, ສານປະຊາຊົນແຂວງ ແລະ ພະແນກຍຸຕິທໍາແຂວງ ມີຫົວໜ້າ, ຮອງຫົວໜ້າ ແລະ ພະນັກງານ - ລັດຖະກອນ ແຕ່ລະພາກສ່ວນເຂົ້າຮ່ວມ.
ໃນພິທີ, ທ່ານ ສົມມະນາ ປິ່ນທິບ ຮອງປະທານຄະນະກໍາມະການຍຸຕິທໍາ ແລະ ປ້ອງກັນຊາດ - ປ້ອງກັນຄວາມສະຫງົບ ໄດ້ຮັບຟັງການລາຍງານຫຍໍ້ກ່ຽວກັບການເຄື່ອນໄຫວປະຕິບັດໜ້າທີ່ວຽກງານໃນໄລຍະຜ່ານມາຈາກພາກສ່ວນທີ່ກ່ຽວຂ້ອງ ເປັນຕົ້ນແມ່ນຮັບຟັງການລາຍງາຍຫຍໍ້ຈາກຫົວໜ້າອົງການໄອຍະການປະຊາຊົນແຂວງ, ປະທານສານປະຊາຊົນແຂວງ ແລະ ຮອງຫົວໜ້າພະແນກຍຸຕິທໍາ ກ່ຽວກັບການຈັດຕັ້ງຜັນຂະຫຍາຍເນື້ອໃນ ມະຕິກອງປະຊຸມສະໄໝສາມັນ ເທື່ອທີ 4 ຂອງສະພາປະຊາຊົນແຂວງໄຊຍະບູລີ;
ສະພາປະຊາຊົນ ແຂວງໄຊຍະບູລີ ຈັດກອງປະຊຸມກວດກາ, ຊຸກຍູ້ການສ້າງຮ່າງນິຕິກໍາໃຕ້ກົດໝາຍ
ໃນຕອນເຊົ້າວັນທີ 14 ມີຖຸນາ 2018 ນີ້, ສະພາປະຊາຊົນ ແຂວງໄຊຍະບູລີ ໄດ້ຈັດກອງປະຊຸມກວດກາ, ຊຸກຍູ້ການສ້າງຮ່າງນິຕິກໍາໃຕ້ກົດໝາຍ ຢູ່ທີ່ຫ້ອງປະຊຸມສະພາປະຊາຊົນແຂວງ ໂດຍການເປັນປະທານຂອງທ່ານ ຊຊ ບຸນທຽມ ນັນທະກອນ ຮອງປະທານສະພາປະຊາຊົນແຂວງ, ສະມາຊິກສະພາປະຊາຊົນແຂວງ, ມີຫົວໜ້າ, ຮອງຫົວໜ້າພະແນກກະສິກໍາ ແລະ ປ່າໄມ້ແຂວງ, ພະແນກວິທະຍາສາດເຕັກໂນໂລຊີ, ອົງການພັດທະນາ ແລະ ບໍລິຫານຕົວເມືອງ, ມີພະນັກງານ ແລະ ວິຊາການທີ່ກ່ຽວຂ້ອງເຂົ້າຮ່ວມ.
ໃນພິທີຜູ້ເຂົ້າຮ່ວມໄດ້ຮັບຟັງຮ່າງຂໍ້ຕົກລົງ ວ່າດ້ວຍການຈັດຕັ້ງ ແລະ ຄຸ້ມຄອງ ກອງທຶນພັດທະນາຂັ້ນບ້ານ, ຮ່າງຂໍ້ຕົກລົງ ວ່າດ້ວຍການຄຸ້ມຄອງ, ພັດທະນາ, ອານຸລັກ ແລະ ປົກປັກຮັກສາ ສວນອຸທິຍານພຶກສາສາດຜາຊ້າງ - ຜາຂີ້ໝິ້ນ ແຂວງໄຊຍະບູລີ ແລະ ຮ່າງຂໍ້ຕົກລົງ ວ່າດ້ວຍການຄຸ້ມຄອງຕົວເມືອງ, ການເກັບລາຍຮັບ ແລະ ການນໍາໃຊ້ທຶນ ຂອງອົງການພັດທະນາ ແລະ ບໍລິຫານຕົວເມືອງ ໄຊຍະບູລີ.
ແຂວງໄຊຍະບູລີ ລະດົມທຶນກໍ່ສ້າງ ຫໍຫຼັກເມືອງ
ໃນຕອນເຊົ້າວັນທີ 7 ມີຖຸນາ 2018 ນີ້, ແຂວງໄຊຍະບູລີ ໄດ້ຈັດກອງປະຊຸມປຶກສາຫາລື ໃນການຈັດສັນງົບປະມານ ລະດົມທຶນກໍ່ສ້າງ ຫໍຫຼັກເມືອງ ແຂວງໄຊຍະບູລີ ຢູ່ທີ່ຫ້ອງປະຊຸມຫ້ອງວ່າການແຂວງ ໂດຍການເປັນປະທານຂອງທ່ານ ເພັງນິລັນ ຄໍາພັນເພັງ ຮອງເຈົ້າແຂວງ ຫົວໜ້າຄະນະຮັບຜິດຊອບລະດົມທຶນ, ມີພະສົງສາມະເນນ, ຄະນະຮັບຜິດຊອບລະດົມທຶນ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ທ່ານ ນາງ ບົວຈັນ ພັນທະວົງ ຮອງຫົວໜ້າພະແນກຖະແຫ່ງຂ່າວ, ວັດທະນະທໍາ ແລະ ທ່ອງທ່ຽວ ໄດ້ຂື້ນຜ່ານຂໍ້ຕົກລົງຂອງທ່ານເຈົ້າແຂວງ ເລກທີ 527/ຈຂ.ຊຍ ລົງວັນທີ 01 ມີຖຸນາ 2018 ວ່າດ້ວຍການແຕ່ງຕັ້ງຄະນະຮັບຜິດຊອບລະດົມແຫຼ່ງທຶນ ເພື່ອກໍ່ສ້າງຫໍຫຼັກເມືອງ ແຂວງໄຊຍະບູລີ, ຮ່າງຂໍ້ຕົກລົງ ວ່າດ້ວຍການແບ່ງຄວາມຮັບຜິດຊອບໃຫ້ຄະນະກໍາມະການລະດົມທຶນ ກໍ່ສ້າງຫໍຫຼັກເມືອງ ແລະ ຮ່າງຂໍ້ຕົກລົງ ວ່າດ້ວຍການແຕ່ງຕັ້ງກອງເລຂາຊ່ວຍວຽກ ຄະນະກໍາມະການລະດົມທຶນ ກໍ່ສ້າງຫໍຫຼັກເມືອງ ແຂວງໄຊຍະບູລີ.
ສະຫະພັນນັກຮົບເກົ່າແຂວງ ໄຊຍະບູລີ ສປປລາວ ໄດ້ຕ້ອນຮັບການມາຢ້ຽມຢາມ ອາດິດສະມາຄົມນັກຮົບເກົ່າ ສສ ຫວຽດນາມ
ປະທານສະຫະພັນນັກຮົບເກົ່າແຂວງ ໄຊຍະບູລີ ສປປລາວ ໄດ້ຕ້ອນຮັບການມາຢ້ຽມຢາມຂອງອາດິດສະມາຄົມນັກຮົບເກົ່າ ສສ ຫວຽດນາມ ໃນຕອນເຊົ້າຂອງວັນທີ 2 ມິຖຸນາ 2018 ຢູ່ທີ່ຫ້ອງປະຊຸມຫ້ອງວ່າການປົກຄອງແຂວງ, ໂດຍການເປັນກຽດຕ້ອນຮັບ ໂດຍສະຫາຍ ບຸນເຄນ ບົວລະຄອນ ປະທານສະຫະພັນນັກຮົບເກົ່າແຂວງ ພ້ອມດ້ວຍຄະນະ ແລະ ນຳພາຄະນະອາດິດສະມາຄົມນັກຮົບເກົ່າ ສສ ຫວຽດນາມ ໂດຍສະຫາຍ ວູ ກວາງຍາກ ອະດິດຊ່ຽວຊານຫະຫານພາກໃຕ້ລາວແຂວງຟູ້ເທາະ ພ້ອມດ້ວຍຄະນະເຂົ້າຮ່ວມ.
ໃນພິທີ, ສະຫາຍ ບຸນເຄນ ບົວລະຄອນ ປະທານສະຫະພັນນັກຮົບເກົ່າແຂວງໄຊຍະບູລີ ກໍ່ໄດ້ກ່າວຕ້ອນຮັບອະດິດຊ່ຽວຊານທະຫານພາກໃຕ້ລາວແຂວງຟູ້ເທາະ, ອະດິດພະນັກງານ - ນັບຮົບປະຕິວັດ, ຄະນະປະສານງານກອງພົນ 316 ແຂວງອຽນບາຍ, ອາສາສະໝັກຊາວໜຸ່ມ ແລະ ຄອບຄົວນັກຮົບປະຕິວັດ ທີ່ໄດ້ມາຢ້ຽມຢາມຫວນຄືນບ່ອນທີ່ເຄີຍດໍາລົງຊີວິດ, ຮ່ວມສູ້ຮົບ ແລະ ເຄີຍປະຕິບັດໜ້າທີ່ວຽກງານຢູ່ ສປປລາວ
ທ່ານ ຮອງເລຂາພັກແຂວ ຕ້ອນຮັບອາດີດສະມາຄົມນັກຮົບເກົ່າ ສສ ຫວຽດນາມ - ລາວ
ໃນຕອນເຊົ້າຂອງວັນທີ 1 ມີຖຸນາ 2018 ນີ້, ທີ່ຫ້ອງຮັບແຂກ ຫ້ອງວ່າການແຂວງ ໄຊຍະບູລີ, ທ່ານ ຄໍາສຸກ ທໍ່ ຮອງເລຂາພັກແຂວງ ປະທານແນວລາວສ້າງຊາດແຂວງ ໄດ້ຕ້ອນຮັບ ການເຂົ້າຢ້ຽມຂໍ່ານັບຂອງ ທ່ານ ວູ ກວາງຍາກ ອະດິດຊ່ຽວຊານທະຫານພາກໃຕ້ລາວແຂວງຟູ້ເທາະ, ອະດິດພະນັກງານ, ນັກຮົບປະຕິວັດ, ຄະນະປະສານງານກອງພົນ 316 ແຂວງອຽນບາຍ ພ້ອມດ້ວຍຄະນະ. ໂອກາດດັ່ງກ່າວ ທ່ານ ທ່ານ ຄໍາສຸກ ທໍ່ ຮອງເລຂາພັກແຂວງ ປະທານແນວລາວສ້າງຊາດແຂວງ ໄດ້ສະແດງຄວາມຊົມເຊີຍຕໍ່ທີມງານອະດິດຊ່ຽວຊານທະຫານພາກໃຕ້ລາວແຂວງຟູ້ເທາະ, ອະດິດພະນັກງານ - ນັກຮົບປະຕິວັດ, ຄະນະປະສານງານກອງພົນ 316 ແຂວງອຽນບາຍ, ອາສາສະໝັກຊາວໜຸ່ມ, ຄອບຄົວນັກຮົບປະຕິວັດ ສສ ຫວຽດນາມ ພ້ອມດ້ວຍຄະນະ ທີ່ໄດ້ມີໂອກາດມາຫວນຄືນບ່ອນທີ່ເຄີຍດໍາລົງຊີວິດ, ເຄີຍຮ່ວມສູ້ຮົບ ແລະ ເຄີຍປະຕິບັດໜ້າທີ່ວຽກງານຢູ່ ສປປ ລາວ ພ້ອມທັງລາຍງານໂດຍຫຍໍ້ກ່ຽວກັບສະພາບຈຸດພິເສດ, ທີ່ຕັ້ງຂອງແຂວງ ແລະ ບາງສະພາບການອັນພົ້ນເດັ່ນ